User:Gurály

Február Harmadika

''Évenkénti adatfelvétel a városi hajléktalanok körében ''

Egy átlagos téli estén - 1999 február 3-án, szerdán délután 5 óra és éjjel 12 óra között, amikor a napi hőmérséklet -5 C fok volt - tizenöt kérdésből álló adatlapot vettünk fel a fővárosban lévő hajléktalanszállók igénybevevői körében. ... Ezzel egy időben (18 óra után) a “téli krízis akció” keretében a pályaudvarokon meleg teát és szendvicset osztó szolgálatok is feltették e kérdések egy részét a hozzájuk forduló 360 igénybevevőnek. ... A kérdezés egyik célja egy világosan áttekinthető “pillanatfelvétel” elkészítése volt a fővárosi hajléktalan-ellátó szolgálatokat egy adott időpontban igénybevevőkről, másik célja egy olyan, minden évben megismételhető információgyűjtés elindítása volt, amely lehetővé teszi a szolgáltatások igénybevevőinek időbeli összehasonlítását, egyes változási tendenciák nyomon követését - az ellátó rendszer folyamatos értékelése és továbbfejlesztése érdekében.

2010. február 3-áig minden évben megismételjük az adatfelvételt ugyanazon a napon. A kérdések egy része minden évben ugyanaz, vannak azonban olyan kérdések, amelyek csak egy alkalommal kerültek a kérdőívre. Az adatfelvétel eredményeiről készül egy gyorsjelentés, amelyet sajtótájékoztató keretében szoktunk nyilvánosságra hozni. Készültek tanulmányok az adatok felhasználásával és a hajléktalanügyi stratégia is az éves felvételek során kapott adatokra támaszkodik.

A kutatás sorozatot a MENHELY ALAPÍTVÁNY és TWIST OLIVÉR ALAPÍTVÁNY munkatársai kezdeményezték. Közreműködő, illetev támogató szervezet a Összefogás Közalapítvány és a Hajléktalanokért Közalapítvány.

A Február Harmadika Munkacsoport tagjai:

Breitner Péter, Fehér Boróka, Gróf András, Gurály Zoltán, Győri Péter, Pelle József, Vojtonovszki Bálint